Blake et Mortimer a zo ur rummad bannoù treset bet krouet gant an treser belgiat Edgar P. Jacobs e 1946, ha kendalchet, goude e varv e 1987, gant Bob de Moor, ha goude-se gant Jean Van Hamme, Ted Benoit, Yves Sente, André Juillard, René Sterne, Chantal De Spiegeleer ha Aubin Frechon. Embannet int bet gant embannadurioù al Lombard, ha bremañ e vezont embannet gant éditions Blake et Mortimer, ur skourr eus ar strollad Dargaud. Rak embannet e oa an istorioù e-barzh Le Journal de Tintin e-pad meur a vloaz.